กฎ กกฎ ก.ตร.ว่าด้วยหลักเกณฑ์และวิธีการแต่งตั้งและโยกย้ายข้าราชการตำรวจระดับ สารวัตร ถึงจเรตำรวจแห่งชาติและรองผู้บัญชาการตำรวจแห่งชาติพ.ศ. ๒๕๔๙ อาศัยอำนาจตามความในมาตรา๓๑ (๒) มาตรา ๓๒ มาตรา ๔๕ มาตรา ๕๔ และมาตรา ๕๗ แห่งพระราชบัญญัติตำรวจแห่งชาติพ.ศ. ๒๕๔๗ และประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ ๑๘ ลงวันที่ ๒๒ กันยายน พ.ศ. ๒๕๔๙และฉบับที่ ๒๘ ลงวันที่ ๓๐ กันยายน พ.ศ. ๒๕๔๙ ประกอบกับมติ ก.ตร.ในการประชุมครั้งที่ ๑๖/๒๕๔๙ เมื่อวันที่ ๒๑ พฤศจิกายน พ.ศ. ๒๕๔๙ จึงออกกฎ ก.ตร.ไว้ ดังต่อไปนี้ลักษณะที่ ๑หลักเกณฑ์ทั่วไป ข้อ๑[๑] กฎ ก.ตร.นี้ให้มีผลใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาข้อ๒ กฎ ก.ตร. นี้ให้ใช้บังคับในการคัดเลือก การทำความตกลง การให้ความเห็นชอบ และการแต่งตั้งข้าราชการตำรวจให้ดำรงตำแหน่งตั้งแต่ระดับสารวัตรถึง จเรตำรวจแห่งชาติและรองผู้บัญชาการตำรวจแห่งชาติ และพนักงานสอบสวนผู้ชำนาญการถึงพนักงานสอบสวนผู้เชี่ยวชาญพิเศษข้อ๓ ใน กฎ ก.ตร. นี้หน่วย หมายความว่าสำนักงานผู้บัญชาการตำรวจแห่งชาติ และกองบัญชาการหรือเทียบเท่าที่มิได้สังกัดสำนักงานผู้บัญชาการตำรวจแห่งชาติหน่วยงาน หมายความว่า กองบังคับการหรือเทียบเท่าและส่วนราชการหรือกลุ่มงานหรือกลุ่มตำแหน่งที่อยู่ในสังกัดของหน่วยลงมาการแต่งตั้งเลื่อนระดับชั้นของตำแหน่ง หมายความว่าการแต่งตั้งสับเปลี่ยนหมุนเวียนให้ดำรงตำแหน่งเท่าเดิมแต่มีหน้าที่ความรับผิดชอบสูงขึ้น เช่นการแต่งตั้งผู้ปฏิบัติงานไปดำรงตำแหน่งหัวหน้างาน เป็นต้นผู้มีอำนาจ หมายความว่าผู้มีอำนาจคัดเลือกหรือแต่งตั้งตามมาตรา ๕๓ มาตรา ๕๔ และมาตรา ๕๕แห่งพระราชบัญญัติตำรวจแห่งชาติ พ.ศ. ๒๕๔๗คณะกรรมการคัดเลือก หมายความว่า คณะกรรมการที่ก.ตร.แต่งตั้งเพื่อทำหน้าที่ตรวจสอบข้าราชการตำรวจผู้มีสิทธิดำรงตำแหน่งตั้งแต่ระดับสารวัตรถึง จเรตำรวจแห่งชาติและรองผู้บัญชาการตำรวจแห่งชาติ และพนักงานสอบสวนผู้ชำนาญการถึงพนักงานสอบสวนผู้เชี่ยวชาญพิเศษตำแหน่งรองสารวัตร ถึง จเรตำรวจแห่งชาติ และรองผู้บัญชาการตำรวจแห่งชาติ หมายความรวมถึงตำแหน่งพนักงานสอบสวน ถึง พนักงานสอบสวนผู้เชี่ยวชาญพิเศษและตำแหน่งเทียบเท่าที่เรียกชื่ออย่างอื่นตามที่กำหนดไว้ในกฎ ก.ตร.การทำความตกลง หมายความว่าการประสานงานทำความตกลงเกี่ยวกับการคัดเลือกหรือแต่งตั้งข้าราชการตำรวจระหว่างสำนักงานผู้บัญชาการตำรวจแห่งชาติกับกองบัญชาการหรือเทียบเท่าที่มิได้สังกัดสำนักงานผู้บัญชาการตำรวจแห่งชาติหรือระหว่างกองบัญชาการหรือเทียบเท่าที่มิได้สังกัดสำนักงานผู้บัญชาการตำรวจแห่งชาติลำดับอาวุโส ให้เป็นไปตามระเบียบ ก.ตร.ว่าด้วยการกำหนดลำดับอาวุโสของข้าราชการตำรวจในการรักษาราชการแทนผู้ดำรงตำแหน่งตามลักษณะที่ ๓ บทที่ ๑ และบทที่ ๒ให้หมายความรวมถึงผู้รักษาราชการแทนด้วยข้อ๔ให้มีการคัดเลือกหรือการแต่งตั้งข้าราชการตำรวจปีละหนึ่งครั้ง เรียกว่า วาระประจำปี โดยการคัดเลือกแต่งตั้งให้ดำรงตำแหน่งระดับผู้บังคับการ ถึงจเรตำรวจแห่งชาติและรองผู้บัญชาการตำรวจแห่งชาติ ให้ดำเนินการให้แล้วเสร็จภายใน ๓๑สิงหาคม ของทุกปี สำหรับการแต่งตั้งให้ดำรงตำแหน่งระดับสารวัตร ถึงรองผู้บังคับการ ให้ผู้บัญชาการตำรวจแห่งชาติกำหนดห้วงระยะเวลาดำเนินการแต่ละระดับโดยให้แล้วเสร็จภายใน ๓๐ พฤศจิกายน ของทุกปีการคัดเลือกหรือการแต่งตั้งนอกวาระประจำปีตามวรรคหนึ่งจะกระทำมิได้เว้นแต่เป็นกรณีที่มีความจำเป็นต้องคัดเลือกหรือแต่งตั้งอย่างแท้จริงและไม่อาจรอวาระประจำปีได้โดยได้รับความเห็นชอบจากผู้บัญชาการตำรวจแห่งชาติก่อนการคัดเลือกหรือการแต่งตั้งที่ได้เริ่มดำเนินการแต่ไม่แล้วเสร็จภายในเวลาตามวรรคหนึ่งให้ผู้บัญชาการตำรวจแห่งชาติเสนอ ก.ตร.เพื่อขอรับความเห็นชอบให้ขยายระยะเวลาการดำเนินการและไม่ให้ถือว่าการดำเนินการที่ทำมาแล้วต้องเสียไปข้อ๕ การนับระยะเวลาการดำรงตำแหน่งให้นับดังนี้(๑)ข้าราชการตำรวจที่ได้รับการแต่งตั้งในวาระประจำปีให้นับวาระการแต่งตั้งในปีถัดไปเป็นหนึ่งปี ไม่ว่าการแต่งตั้งจะมีผลเมื่อใดสำหรับข้าราชการตำรวจระดับรองสารวัตรที่ได้รับการแต่งตั้งในวาระประจำปีตามหลักเกณฑ์การแต่งตั้งอื่นหากจะต้องมีการนับระยะเวลาเพื่อการแต่งตั้งเลื่อนตำแหน่งสูงขึ้นตามกฎนี้ให้ถือว่าผู้นั้นได้รับการแต่งตั้งในวาระประจำปีตามกฎนี้ด้วย(๒)ข้าราชการตำรวจที่ได้รับการแต่งตั้งนอกวาระประจำปี ให้นับแบบวันชนวัน(๓)ข้าราชการตำรวจที่ได้รับการบรรจุแต่งตั้งหรือแต่งตั้งเลื่อนชั้นเป็นชั้นสัญญาบัตรครั้งแรกหากนับระยะเวลาตั้งแต่วันที่เริ่มเป็นข้าราชการตำรวจชั้นสัญญาบัตร ถึงวันที่ ๓๐กันยายน มีระยะเวลารวมแล้วไม่น้อยกว่าแปดเดือน ให้นับเป็นหนึ่งปี(๔)ข้าราชการตำรวจที่สำนักงานตำรวจแห่งชาติรับโอนมาให้นับระยะเวลาการดำรงตำแหน่งข้าราชการตำรวจชั้นสัญญาบัตรตั้งแต่วันที่ผู้นั้นเป็นข้าราชการชั้นตรีหรือระดับสาม หรือข้าราชการทหารชั้นสัญญาบัตร หรือตามที่ ก.ตร. เห็นสมควร(๕)ข้าราชการตำรวจที่ได้รับการแต่งตั้งเนื่องจากตำแหน่งเดิมถูกยกเลิกหรือถูกตัดโอนไปให้หน่วยหรือหน่วยงานอื่น การนับระยะเวลาดำรงตำแหน่งในหน่วยสำหรับการแต่งตั้งเลื่อนตำแหน่งสูงขึ้นตามข้อ ๑๒และการนับระยะเวลาการดำรงตำแหน่งสำหรับการแต่งตั้งสับเปลี่ยนหมุนเวียนในตำแหน่งเท่าเดิมตามข้อ ๑๔ให้นับตั้งแต่ผู้นั้นได้รับการแต่งตั้งให้ดำรงตำแหน่งเดิมที่ถูกยกเลิกหรือถูกตัดโอนไปให้หน่วยหรือหน่วยงานอื่นข้อ๖เมื่อผู้มีอำนาจมีคำสั่งแต่งตั้งแล้วให้ส่งสำเนาคำสั่งไปยังสำนักงานตำรวจแห่งชาติ (ผ่านกองกำลังพล)ภายในเจ็ดวันทำการนับแต่วันลงนามในคำสั่งแต่งตั้งข้อ๗ให้สำนักงานตำรวจแห่งชาติสามารถกำหนดแนวทางปฏิบัติเกี่ยวกับการคัดเลือกหรือแต่งตั้งได้เท่าที่ไม่ขัดหรือแย้งกับกฎนี้ข้อ๘การคัดเลือกหรือแต่งตั้งที่มิได้เป็นไปตามกฎนี้จะกระทำมิได้เว้นแต่จะได้รับความเห็นชอบจาก ก.ตร. เป็นกรณีพิเศษเฉพาะรายข้อ๙ ระเบียบ ข้อบังคับ หลักเกณฑ์แนวทางปฏิบัติ หรือการดำเนินการใดที่ขัดหรือแย้งกับกฎนี้ ให้ถือปฏิบัติตามกฎนี้ข้อ๑๐ในกรณีมีข้อสงสัยหรือมีปัญหาการตีความตามกฎนี้ ให้เสนอก.ตร.พิจารณาวินิจฉัย คำวินิจฉัยของ ก.ตร. ให้เป็นที่สุดลักษณะที่ ๒หลักเกณฑ์การแต่งตั้งข้าราชการตำรวจ บทที่ ๑หลักเกณฑ์การแต่งตั้งเลื่อนตำแหน่งสูงขึ้น ข้อ๑๑ การคัดเลือกหรือแต่งตั้งข้าราชการตำรวจเลื่อนตำแหน่งสูงขึ้นตั้งแต่ระดับสารวัตรถึงจเรตำรวจแห่งชาติและรองผู้บัญชาการตำรวจแห่งชาติให้ผู้มีอำนาจพิจารณาจากผู้ที่มีคุณสมบัติทั่วไปครบถ้วนและมียศกับระยะเวลาการดำรงตำแหน่งตามตารางดังต่อไปนี้ระดับตำแหน่งยศระยะเวลาการดำรงตำแหน่งในแต่ละระดับไม่น้อยกว่ารวมตั้งแต่ระดับรองสารวัตร ไม่น้อยกว่าผู้ช่วยผู้บัญชาการตำรวจแห่งชาติ เลื่อนเป็น จเรตำรวจแห่งชาติ และรองผู้บัญชาการตำรวจแห่งชาติพลตำรวจโท๑ ปี-ผู้บัญชาการ เลื่อนเป็น ผู้ช่วยผู้บัญชาการตำรวจแห่งชาติพลตำรวจโท๑ ปี-รองผู้บัญชาการ เลื่อนเป็น ผู้บัญชาการพลตำรวจตรี๒ ปี(ยกเลิก)[๒]ผู้บังคับการ เลื่อนเป็น รองผู้บัญชาการพลตำรวจตรี๓ ปี๒๖ ปีรองผู้บังคับการ เลื่อนเป็น ผู้บังคับการพันตำรวจเอกซึ่งได้รับอัตราเงินเดือน พันตำรวจเอก (พิเศษ)๔ ปีและมีคุณสมบัติครบถ้วนตามหลัก-เกณฑ์การเลื่อนยศเป็นพลตำรวจตรี๒๓ ปีผู้กำกับการ เลื่อนเป็น รองผู้บังคับการพันตำรวจเอก๔ ปี๑๙ ปีรองผู้กำกับการ เลื่อนเป็น ผู้กำกับการพันตำรวจโท๓ ปี๑๕ ปีสารวัตร เลื่อนเป็น รองผู้กำกับการพันตำรวจโท๕ ปี๑๒ ปีรองสารวัตร เลื่อนเป็น สารวัตรร้อยตำรวจเอก๗ ปี-(เพิกถอน)[๓]การแต่งตั้งข้าราชการตำรวจเลื่อนตำแหน่งสูงขึ้นในตำแหน่งควบปรับระดับเพิ่มลดได้ในตัวเองทุกกรณีให้ดำเนินการในวาระประจำปีและให้เป็นไปตามระเบียบหรือหลักเกณฑ์ว่าด้วยการนั้นข้อ๑๒การแต่งตั้งข้าราชการตำรวจเลื่อนตำแหน่งสูงขึ้นตั้งแต่ระดับรองผู้บังคับการลงมาต้องแต่งตั้งจากผู้ดำรงตำแหน่งในหน่วยที่จะได้รับการแต่งตั้งมาแล้วเป็นระยะเวลาไม่น้อยกว่าหนึ่งปีเว้นแต่เป็นการแต่งตั้งให้ดำรงตำแหน่งนายเวร ผู้ช่วยนายเวรหรือนายตำรวจราชสำนักประจำ หรือเป็นการแต่งตั้งนายเวร ผู้ช่วยนายเวรระดับสารวัตรขึ้นไป หรือนายตำรวจราชสำนักประจำไปดำรงตำแหน่งอื่น ทั้งนี้ การแต่งตั้งนายเวร ผู้ช่วยนายเวรระดับสารวัตรขึ้นไป ไปดำรงตำแหน่งอื่น ให้พิจารณาดังนี้(๑)ผู้ที่ได้รับการแต่งตั้งสับเปลี่ยนหมุนเวียนให้ดำรงตำแหน่งนายเวร ผู้ช่วยนายเวรที่ครองอยู่ในปัจจุบัน จะพิจารณาแต่งตั้งเลื่อนตำแหน่งสูงขึ้นในหน่วยอื่นก็ได้(๒)ผู้ที่ได้รับการแต่งตั้งเลื่อนตำแหน่งสูงขึ้นในตำแหน่งนายเวร ผู้ช่วยนายเวรที่ครองอยู่ในปัจจุบันให้พิจารณาแต่งตั้งสับเปลี่ยนหมุนเวียนไปดำรงตำแหน่งเท่าเดิมเท่านั้นเว้นแต่เป็นการแต่งตั้งเลื่อนตำแหน่งสูงขึ้นในตำแหน่งนายเวร ผู้ช่วยนายเวรหรือนายตำรวจราชสำนักประจำข้อ๑๓ข้าราชการตำรวจที่สำนักงานตำรวจแห่งชาติรับโอนมาจะต้องดำรงตำแหน่งในระดับเดียวกับตำแหน่งที่รับโอนมาแล้วเป็นระยะเวลาไม่น้อยกว่าหนึ่งปีจึงจะมีสิทธิได้รับการพิจารณาคัดเลือกหรือแต่งตั้งเลื่อนตำแหน่งสูงขึ้นได้บทที่ ๒หลักเกณฑ์การแต่งตั้งสับเปลี่ยนหมุนเวียนในตำแหน่งเท่าเดิม ข้อ๑๔การแต่งตั้งข้าราชการตำรวจสับเปลี่ยนหมุนเวียนในระดับตำแหน่งเท่าเดิมตั้งแต่ระดับสารวัตรถึง รองผู้บังคับการ ให้กระทำเท่าที่จำเป็นเพื่อประโยชน์แก่ทางราชการอย่างยิ่งโดยให้แสดงเหตุผลความจำเป็นในการแต่งตั้งเป็นลายลักษณ์อักษรและผู้นั้นจะต้องดำรงตำแหน่งที่ได้รับการแต่งตั้งครั้งสุดท้ายมาแล้วไม่น้อยกว่าสองปีเว้นแต่(๑)เป็นการแต่งตั้งเลื่อนระดับชั้นของตำแหน่ง(๒)เป็นกรณีมีเหตุผลความจำเป็นเพื่อมิให้เกิดความเสียหายแก่ทางราชการ หรือข้าราชการตำรวจที่จะแต่งตั้งถูกลงโทษทางวินัยหรือถูกตั้งกรรมการสอบสวนทางวินัยอย่างร้ายแรงหรือมีเหตุผลความจำเป็นเพื่อประโยชน์ของทางราชการโดยได้รับความเห็นชอบจากผู้บัญชาการตำรวจแห่งชาติก่อน(๓)เป็นการแต่งตั้งให้พ้นจากตำแหน่งเดิมที่ถูกยกเลิก หรือถูกตัดโอนไปให้ส่วนราชการอื่นๆ(๔)เป็นการแต่งตั้งให้ดำรงตำแหน่งนายเวร ผู้ช่วยนายเวร นายตำรวจราชสำนักประจำหรือเป็นการแต่งตั้งนายเวร ผู้ช่วยนายเวรอันเนื่องมาจากผู้บังคับบัญชาได้เปลี่ยนแปลงสถานภาพ หรือนายตำรวจราชสำนักประจำไปดำรงตำแหน่งอื่นข้อ๑๕ ผู้ดำรงตำแหน่งหัวหน้าสถานีตำรวจระดับผู้กำกับการเมื่อดำรงตำแหน่งเดียวติดต่อกันครบสี่ปีให้แต่งตั้งสับเปลี่ยนหมุนเวียนไปดำรงตำแหน่งอื่นทุกรายเว้นแต่ผู้บัญชาการตำรวจแห่งชาติจะขยายระยะเวลาให้เป็นคราว ๆ ไปคราวละไม่เกินหนึ่งปี และไม่เกินสองคราวสำหรับข้าราชการตำรวจตามวรรคหนึ่งที่จะครบกำหนดระยะเวลาการดำรงตำแหน่งนอกวาระประจำปีให้ดำเนินการในวาระประจำปีถัดไปโดยอนุโลมข้อ๑๖การคัดเลือกหรือแต่งตั้งข้าราชการตำรวจที่หมดความจำเป็นในการประจำหรือหมดเหตุในการสำรองราชการให้ออกจากราชการไว้ก่อน หรือปลดออกจากราชการ หรือไล่ออก ที่ไม่ต้องตามมาตรา ๘๗แห่งพระราชบัญญัติตำรวจแห่งชาติ พ.ศ. ๒๕๔๗ ให้ดำเนินการดังนี้(๑)ให้หน่วยต้นสังกัดเดิมของข้าราชการตำรวจผู้นั้นเป็นผู้รับผิดชอบดำเนินการเว้นแต่ในกรณีที่ผู้บังคับบัญชาหัวหน้าหน่วยอื่นประสงค์รับตัวผู้นั้นไปดำรงตำแหน่งในหน่วยของตนก็ให้ทำความตกลงกัน(๒)ให้ดำเนินการในโอกาสแรกที่มีตำแหน่งในระดับเดียวกันกับตำแหน่งเดิมว่างหากตำแหน่งที่ว่างอยู่ไม่ตรงกับคุณสมบัติเฉพาะสำหรับตำแหน่งที่จะแต่งตั้งหรือไม่มีความเหมาะสมให้แต่งตั้งผู้ที่มีคุณสมบัติตรงตามคุณสมบัติเฉพาะสำหรับตำแหน่งและหรือมีความเหมาะสมไปดำรงตำแหน่งที่ว่างแล้วจึงแต่งตั้งผู้ที่รอการแต่งตั้งไปดำรงตำแหน่งแทน(๓)หากหน่วยต้นสังกัดเดิมของข้าราชการตำรวจผู้นั้นไม่มีตำแหน่งว่างรองรับและไม่มีหน่วยอื่นประสงค์จะรับตัวผู้นั้นไปดำรงตำแหน่งในสังกัดให้ผู้บัญชาการตำรวจแห่งชาติพิจารณาตำแหน่งว่างในหน่วยอื่นเพื่อใช้รองรับการแต่งตั้งได้ตามความเหมาะสมและให้หัวหน้าหน่วยที่เกี่ยวข้องดำเนินการให้เป็นไปตามนั้นข้อ๑๗การแต่งตั้งข้าราชการตำรวจที่ได้รับอนุมัติหรืออนุญาตให้ลาศึกษาตามโครงการหากไม่มีกรณีที่ต้องดำเนินการตาม กฎ ก.ตร.ว่าด้วยการสั่งให้ข้าราชการตำรวจประจำสำนักงานตำรวจแห่งชาติหรือส่วนราชการใดหรือสำรองราชการในส่วนราชการใดให้ดำเนินการแต่งตั้งข้าราชการตำรวจผู้นั้นไปดำรงตำแหน่งตามโครงการที่ได้รับอนุมัติหรืออนุญาตให้ลาศึกษาทันทีที่สามารถดำเนินการได้ ทั้งนี้ หากตำแหน่งตามโครงการมีผู้ครองอยู่ให้แต่งตั้งหรือเสนอขอแต่งตั้งผู้ครองตำแหน่งไปดำรงตำแหน่งอื่นเพื่อจะได้แต่งตั้งผู้ที่ได้รับอนุมัติหรืออนุญาตให้ลาศึกษาไปดำรงตำแหน่งแทนลักษณะที่ ๓วิธีปฏิบัติในการดำเนินการคัดเลือกหรือแต่งตั้ง บทที่ ๑การจัดทำบัญชีข้อมูลผู้เหมาะสมเลื่อนตำแหน่งสูงขึ้น ข้อ๑๘ หน่วยงานที่มีระดับสารวัตรเป็นหัวหน้าให้หัวหน้าหน่วยงานพิจารณาข้าราชการตำรวจระดับรองสารวัตรที่มีคุณสมบัติครบถ้วนจะเลื่อนขึ้นดำรงตำแหน่งระดับสารวัตรและสรรหาให้เหลือเฉพาะผู้เหมาะสมที่จะได้รับการพิจารณาเลื่อนตำแหน่งสูงขึ้นแล้วจัดทำบัญชีรายชื่อผู้เหมาะสมที่จะได้รับการพิจารณาเลื่อนตำแหน่งสูงขึ้นเรียงตามลำดับจากผู้ที่เหมาะสมมากที่สุดลงไปจนถึงน้อยที่สุดสำหรับผู้ไม่เหมาะสมที่จะได้รับการพิจารณาเลื่อนตำแหน่งสูงขึ้นให้ระบุเหตุผลโดยละเอียดชัดเจน และเป็นรูปธรรมตามแบบที่สำนักงานตำรวจแห่งชาติกำหนดแล้วส่งไปยังหัวหน้าหน่วยหรือหน่วยงานเหนือขึ้นไปอีกหนึ่งระดับตามสายการบังคับบัญชาข้อ๑๙หน่วยงานที่มีระดับรองผู้กำกับการเป็นหัวหน้าให้ดำเนินการสรรหาข้าราชการตำรวจที่มีคุณสมบัติครบถ้วนจะเลื่อนขึ้นดำรงตำแหน่งระดับสารวัตรถึง รองผู้กำกับการ ดังนี้(๑)ผู้เหมาะสมที่จะเลื่อนดำรงตำแหน่ง ระดับสารวัตรให้พิจารณาในรูปคณะกรรมการประกอบด้วยหัวหน้าหน่วยงานและข้าราชการตำรวจระดับสารวัตรทุกคน(ยกเว้นผู้ที่ดำรงตำแหน่งควบปรับระดับเพิ่ม-ลดได้ในตัวเอง) เป็นกรรมการพิจารณาข้าราชการตำรวจระดับรองสารวัตรที่มีคุณสมบัติครบถ้วนและสรรหาให้เหลือเฉพาะผู้เหมาะสมที่จะได้รับการพิจารณาเลื่อนตำแหน่งสูงขึ้นเท่านั้น(๒)ผู้เหมาะสมที่จะเลื่อนดำรงตำแหน่ง ระดับรองผู้กำกับการให้หัวหน้าหน่วยงานพิจารณาจากข้าราชการตำรวจระดับสารวัตรที่มีคุณสมบัติครบถ้วนและสรรหาให้เหลือเฉพาะผู้เหมาะสมที่จะได้รับการพิจารณาเลื่อนตำแหน่งสูงขึ้นเท่านั้น(๓)เมื่อดำเนินการตาม (๑) หรือ (๒) แล้วให้จัดทำบัญชีรายชื่อผู้เหมาะสมที่จะได้รับการพิจารณาเลื่อนตำแหน่งสูงขึ้นเรียงตามลำดับจากผู้ที่เหมาะสมมากที่สุดลงไปถึงน้อยที่สุดสำหรับผู้ไม่เหมาะสมที่จะได้รับการพิจารณาเลื่อนตำแหน่งสูงขึ้นให้ระบุเหตุผลโดยละเอียด ชัดเจนและเป็นรูปธรรมตามแบบที่สำนักงานตำรวจแห่งชาติกำหนดแล้วส่งไปยังหัวหน้าหน่วยหรือหน่วยงานเหนือขึ้นไปอีกหนึ่งระดับตามสายการบังคับบัญชาข้อ๒๐หน่วยงานที่มีระดับผู้กำกับการเป็นหัวหน้าให้ดำเนินการสรรหาข้าราชการตำรวจที่มีคุณสมบัติครบถ้วนจะเลื่อนขึ้นดำรงตำแหน่งระดับสารวัตรถึง ผู้กำกับการ ดังนี้(๑)ผู้เหมาะสมที่จะเลื่อนดำรงตำแหน่ง ระดับสารวัตรและรองผู้กำกับการให้พิจารณาในรูปคณะกรรมการประกอบด้วยหัวหน้าและรองหัวหน้าหน่วยงานทุกคนเป็นกรรมการพิจารณาข้าราชการตำรวจระดับรองสารวัตรและระดับสารวัตรที่มีคุณสมบัติครบถ้วนโดยให้นำเอารายชื่อเฉพาะที่หน่วยงานรองลงมาหนึ่งระดับเสนอขึ้นมาพิจารณารวมกับรายชื่อข้าราชการตำรวจที่ขึ้นตรงต่อระดับกองกำกับการแล้วสรรหาให้เหลือเฉพาะผู้เหมาะสมที่จะได้รับการพิจารณาเลื่อนตำแหน่งสูงขึ้นเท่านั้น(๒)ผู้เหมาะสมที่จะเลื่อนดำรงตำแหน่ง ระดับผู้กำกับการให้หัวหน้าหน่วยงานพิจารณาจากข้าราชการตำรวจระดับรองผู้กำกับการที่มีคุณสมบัติครบถ้วนและสรรหาให้เหลือเฉพาะผู้เหมาะสมที่จะได้รับการพิจารณาเลื่อนตำแหน่งสูงขึ้นเท่านั้น(๓)เมื่อดำเนินการตาม (๑) หรือ (๒) แล้ว ให้จัดทำบัญชีรายชื่อผู้เหมาะสมที่จะได้รับการพิจารณาเลื่อนตำแหน่งสูงขึ้นเรียงตามลำดับจากผู้ที่เหมาะสมมากที่สุดลงไปถึงน้อยที่สุดสำหรับผู้ไม่เหมาะสมที่จะได้รับการพิจารณาเลื่อนตำแหน่งสูงขึ้นให้ระบุเหตุผลโดยละเอียด ชัดเจนและเป็นรูปธรรมตามแบบที่สำนักงานตำรวจแห่งชาติกำหนด แล้วส่งไปยังหัวหน้าหน่วยหรือหน่วยงานเหนือขึ้นไปอีกหนึ่งระดับตามสายการบังคับบัญชาข้อ๒๑หน่วยงานที่มีระดับรองผู้บังคับการเป็นหัวหน้าให้ดำเนินการสรรหาข้าราชการตำรวจที่มีคุณสมบัติครบถ้วนจะเลื่อนขึ้นดำรงตำแหน่งระดับสารวัตรถึงรองผู้บังคับการดังนี้(๑)ผู้เหมาะสมที่จะเลื่อนดำรงตำแหน่ง ระดับสารวัตรถึงผู้กำกับการให้พิจารณาในรูปคณะกรรมการประกอบด้วยหัวหน้าหน่วยงานและข้าราชการตำรวจระดับผู้กำกับการทุกคน(ยกเว้นผู้ที่ดำรงตำแหน่งควบปรับระดับเพิ่ม-ลดได้ในตัวเอง) เป็นกรรมการโดยดำเนินการดังนี้(ก)ผู้เหมาะสมที่จะเลื่อนดำรงตำแหน่ง ระดับสารวัตรถึงรองผู้กำกับการให้นำเอารายชื่อเฉพาะที่หน่วยงานรองลงมาหนึ่งระดับเสนอขึ้นมาพิจารณารวมกับรายชื่อข้าราชการตำรวจที่ขึ้นตรงต่อหัวหน้าหน่วยงานแล้วสรรหาผู้เหมาะสมที่จะได้รับการพิจารณาเลื่อนตำแหน่งสูงขึ้นให้เหลือจำนวนไม่เกินร้อยละห้าสิบในแต่ละระดับตำแหน่ง แต่ทั้งนี้จะต้องมีจำนวนไม่น้อยกว่าสองเท่าของจำนวนตำแหน่งว่างในแต่ละหน่วยงานเว้นแต่กรณีที่มีจำนวนผู้เหมาะสมไม่ถึงสองเท่าของจำนวนตำแหน่งว่างก็ให้พิจารณาไปตามนั้น(ข)ผู้เหมาะสมที่จะเลื่อนดำรงตำแหน่ง ระดับผู้กำกับการให้นำเอารายชื่อเฉพาะที่หน่วยงานรองลงมาหนึ่งระดับในสายการบังคับบัญชาเสนอขึ้นมาพิจารณารวมกับรายชื่อข้าราชการตำรวจที่ขึ้นตรงต่อหัวหน้าหน่วยงานและสรรหาให้เหลือเฉพาะผู้เหมาะสมที่จะได้รับการพิจารณาเลื่อนตำแหน่งสูงขึ้นเท่านั้น(๒)ผู้เหมาะสมที่จะเลื่อนดำรงตำแหน่ง ระดับรองผู้บังคับการให้หัวหน้าหน่วยงานพิจารณาจากข้าราชการตำรวจระดับผู้กำกับการที่มีคุณสมบัติครบถ้วนและสรรหาให้เหลือเฉพาะผู้เหมาะสมที่จะได้รับการพิจารณาเลื่อนตำแหน่งสูงขึ้นเท่านั้น(๓)เมื่อดำเนินการตาม (๑) หรือ (๒) แล้วให้จัดทำบัญชีรายชื่อผู้เหมาะสมที่จะได้รับการพิจารณาเลื่อนตำแหน่งสูงขึ้นเรียงตามลำดับจากผู้ที่เหมาะสมมากที่สุดลงไปถึงน้อยที่สุดสำหรับผู้ไม่เหมาะสมที่จะได้รับการพิจารณาเลื่อนตำแหน่งสูงขึ้นให้ระบุเหตุผลโดยละเอียด ชัดเจนและเป็นรูปธรรมตามแบบที่สำนักงานตำรวจแห่งชาติกำหนดแล้วส่งไปยังหัวหน้าหน่วยหรือหน่วยงานเหนือขึ้นไปอีกหนึ่งระดับตามสายการบังคับบัญชาข้อ๒๒หน่วยงานที่มีระดับผู้บังคับการเป็นหัวหน้าให้ดำเนินการสรรหาข้าราชการตำรวจที่มีคุณสมบัติครบถ้วนจะเลื่อนขึ้นดำรงตำแหน่งระดับสารวัตรถึงผู้บังคับการดังนี้(๑)ผู้เหมาะสมที่จะเลื่อนดำรงตำแหน่ง ระดับสารวัตรถึงรองผู้บังคับการให้พิจารณาในรูปคณะกรรมการประกอบด้วยหัวหน้าและรองหัวหน้าหน่วยงานทุกคนเป็นกรรมการ โดยดำเนินการดังนี้(ก)ผู้เหมาะสมที่จะเลื่อนดำรงตำแหน่ง ระดับสารวัตรถึงรองผู้กำกับการให้นำเอารายชื่อเฉพาะที่หน่วยงานรองลงมาหนึ่งระดับเสนอขึ้นมาพิจารณารวมกับรายชื่อข้าราชการตำรวจที่ขึ้นตรงต่อระดับกองบังคับการแล้วสรรหาผู้เหมาะสมที่จะได้รับการพิจารณาเลื่อนตำแหน่งสูงขึ้นให้เหลือจำนวนไม่เกินร้อยละห้าสิบในแต่ละระดับตำแหน่งแต่ทั้งนี้จะต้องมีจำนวนไม่น้อยกว่าสองเท่าของจำนวนตำแหน่งว่างในแต่ละหน่วยงานเว้นแต่กรณีที่มีจำนวนผู้เหมาะสมไม่ถึงสองเท่าของจำนวนตำแหน่งว่างก็ให้พิจารณาไปตามนั้น(ข)ผู้เหมาะสมที่จะเลื่อนดำรงตำแหน่ง ระดับผู้กำกับการให้นำเอารายชื่อเฉพาะที่หน่วยงานรองลงมาหนึ่งระดับเสนอขึ้นมาพิจารณารวมกับรายชื่อข้าราชการตำรวจที่ขึ้นตรงต่อระดับกองบังคับการแล้วสรรหาให้เหลือเฉพาะผู้เหมาะสมที่จะได้รับการพิจารณาเลื่อนตำแหน่งสูงขึ้นเท่านั้น(ค)ผู้เหมาะสมที่จะเลื่อนดำรงตำแหน่ง ระดับรองผู้บังคับการให้พิจารณาจากข้าราชการตำรวจระดับผู้กำกับการที่มีคุณสมบัติครบถ้วนและสรรหาให้เหลือเฉพาะผู้เหมาะสมที่จะได้รับการพิจารณาเลื่อนตำแหน่งสูงขึ้นเท่านั้น(๒)ผู้เหมาะสมที่จะเลื่อนดำรงตำแหน่ง ระดับผู้บังคับการให้หัวหน้าหน่วยงานพิจารณาจากข้าราชการตำรวจระดับรองผู้บังคับการที่มีคุณสมบัติครบถ้วนและสรรหาให้เหลือเฉพาะผู้เหมาะสมที่จะได้รับการพิจารณาเลื่อนตำแหน่งสูงขึ้นเท่านั้น(๓)เมื่อดำเนินการตาม (๑) หรือ (๒) แล้ว ให้จัดทำบัญชีรายชื่อผู้เหมาะสมที่จะได้รับการพิจารณาเลื่อนตำแหน่งสูงขึ้นเรียงตามลำดับจากผู้ที่เหมาะสมมากที่สุดลงไปถึงน้อยที่สุดสำหรับผู้ไม่เหมาะสมที่จะได้รับการพิจารณาเลื่อนตำแหน่งสูงขึ้นให้ระบุเหตุผลโดยละเอียด ชัดเจน และเป็นรูปธรรมตามแบบที่สำนักงานตำรวจแห่งชาติกำหนดแล้วส่งไปยังหัวหน้าหน่วยหรือหน่วยงานเหนือขึ้นไปอีกหนึ่งระดับตามสายการบังคับบัญชาข้อ๒๓หน่วยหรือหน่วยงานที่มีระดับผู้บัญชาการเป็นหัวหน้าให้ดำเนินการสรรหาข้าราชการตำรวจที่มีคุณสมบัติครบถ้วนจะเลื่อนขึ้นดำรงตำแหน่งระดับสารวัตรถึงผู้บัญชาการดังนี้(๑)ผู้เหมาะสมที่จะเลื่อนดำรงตำแหน่ง ระดับสารวัตรถึงรองผู้บัญชาการให้พิจารณาในรูปคณะกรรมการประกอบด้วยหัวหน้าและรองหัวหน้าหน่วยหรือหน่วยงานทุกคนเป็นกรรมการโดยดำเนินการดังนี้(ก)ผู้เหมาะสมที่จะเลื่อนดำรงตำแหน่ง ระดับสารวัตรถึงผู้บังคับการให้นำเอารายชื่อเฉพาะที่หน่วยงานรองลงมาหนึ่งระดับเสนอขึ้นมาพิจารณารวมกับรายชื่อข้าราชการตำรวจที่ขึ้นตรงต่อระดับกองบัญชาการแล้วสรรหาผู้เหมาะสมที่จะได้รับการพิจารณาเลื่อนตำแหน่งสูงขึ้นให้เหลือจำนวนไม่เกินร้อยละห้าสิบในแต่ละระดับตำแหน่งแต่ทั้งนี้จะต้องมีจำนวนไม่น้อยกว่าสองเท่าของจำนวนตำแหน่งว่างในแต่ละหน่วยหรือหน่วยงานเว้นแต่กรณีที่มีจำนวนผู้เหมาะสมไม่ถึงสองเท่าของจำนวนตำแหน่งว่างก็ให้พิจารณาไปตามนั้น(ข)ผู้เหมาะสมที่จะเลื่อนดำรงตำแหน่ง ระดับรองผู้บัญชาการให้พิจารณาจากข้าราชการตำรวจระดับผู้บังคับการที่มีคุณสมบัติครบถ้วนแล้วสรรหาผู้เหมาะสมที่จะได้รับการพิจารณาเลื่อนตำแหน่งสูงขึ้นให้เหลือไม่เกินร้อยละห้าสิบแต่ทั้งนี้จะต้องมีจำนวนไม่น้อยกว่าสองเท่าของจำนวนตำแหน่งว่างในแต่ละหน่วยหรือหน่วยงานเว้นแต่กรณีที่มีจำนวนผู้เหมาะสมไม่ถึงสองเท่าของจำนวนตำแหน่งว่างก็ให้พิจารณาไปตามนั้น(ค)เมื่อดำเนินการตาม (ก) และ (ข) แล้วให้จัดทำบัญชีรายชื่อผู้เหมาะสมที่จะได้รับการพิจารณาเลื่อนตำแหน่งสูงขึ้นเรียงตามลำดับจากผู้ที่เหมาะสมมากที่สุดลงไปถึงน้อยที่สุดสำหรับผู้ไม่เหมาะสมที่จะได้รับการพิจารณาเลื่อนตำแหน่งสูงขึ้นให้ระบุเหตุผลโดยละเอียด ชัดเจนและเป็นรูปธรรมตามแบบที่สำนักงานตำรวจแห่งชาติกำหนด แล้วเสนอไปยังผู้บัญชาการหรือผู้บัญชาการตำรวจแห่งชาติ แล้วแต่กรณี(๒)ผู้เหมาะสมที่จะเลื่อนดำรงตำแหน่ง ระดับผู้บัญชาการให้ผู้บัญชาการพิจารณาจากข้าราชการตำรวจระดับรองผู้บัญชาการที่มีคุณสมบัติครบถ้วนและสรรหาให้เหลือเฉพาะผู้เหมาะสมที่จะได้รับการพิจารณาเลื่อนตำแหน่งสูงขึ้นเท่านั้นแล้วจัดทำบัญชีรายชื่อผู้เหมาะสมที่จะได้รับการพิจารณาเลื่อนตำแหน่งสูงขึ้นเรียงตามลำดับจากผู้ที่เหมาะสมมากที่สุดลงไปถึงน้อยที่สุดพร้อมทั้งให้พิจารณาด้วยว่ามีความเหมาะสมเลื่อนตำแหน่งสูงขึ้นในหน่วยหรือหน่วยงานที่มีลักษณะงานแบบใดสำหรับผู้ไม่เหมาะสมที่จะได้รับการพิจารณาเลื่อนตำแหน่งสูงขึ้นให้ระบุเหตุผลโดยละเอียด ชัดเจนและเป็นรูปธรรมตามแบบที่สำนักงานตำรวจแห่งชาติกำหนด แล้วเสนอไปยังสำนักงานตำรวจแห่งชาติข้อ๒๔ สำนักงานผู้บัญชาการตำรวจแห่งชาติให้ดำเนินการสรรหาข้าราชการตำรวจที่มีคุณสมบัติครบถ้วนจะเลื่อนขึ้นดำรงตำแหน่งระดับสารวัตรถึงผู้บัญชาการในรูปคณะกรรมการ ประกอบด้วยผู้บัญชาการตำรวจแห่งชาติ จเรตำรวจแห่งชาติ และรองผู้บัญชาการตำรวจแห่งชาติทุกคนเป็นกรรมการ โดยดำเนินการดังนี้(๑)ผู้เหมาะสมที่จะเลื่อนดำรงตำแหน่ง ระดับสารวัตรถึงรองผู้บัญชาการ(ก)ผู้เหมาะสมที่จะเลื่อนดำรงตำแหน่ง ระดับสารวัตรถึงผู้บังคับการให้นำเอารายชื่อเฉพาะที่หน่วยงานรองลงมาหนึ่งระดับเสนอขึ้นมาพิจารณารวมกับรายชื่อข้าราชการตำรวจที่ขึ้นตรงต่อสำนักงานผู้บัญชาการตำรวจแห่งชาติแล้วสรรหาผู้เหมาะสมที่จะได้รับการพิจารณาเลื่อนตำแหน่งสูงขึ้นให้เหลือจำนวนไม่เกินร้อยละห้าสิบในแต่ละระดับตำแหน่งแต่ทั้งนี้จะต้องมีจำนวนไม่น้อยกว่าสองเท่าของจำนวนตำแหน่งว่างในแต่ละหน่วยงานเว้นแต่กรณีที่มีจำนวนผู้เหมาะสมไม่ถึงสองเท่าของจำนวนตำแหน่งว่างก็ให้พิจารณาไปตามนั้น(ข)ผู้เหมาะสมที่จะเลื่อนดำรงตำแหน่ง ระดับรองผู้บัญชาการให้พิจารณาจากข้าราชการตำรวจระดับผู้บังคับการที่มีคุณสมบัติครบถ้วนแล้วสรรหาผู้เหมาะสมที่จะได้รับการพิจารณาเลื่อนตำแหน่งสูงขึ้นให้เหลือไม่เกินร้อยละห้าสิบแต่ทั้งนี้จะต้องมีจำนวนไม่น้อยกว่าสองเท่าของจำนวนตำแหน่งว่างในสำนักงานผู้บัญชาการตำรวจแห่งชาติเว้นแต่กรณีที่มีจำนวนผู้เหมาะสมไม่ถึงสองเท่าของจำนวนตำแหน่งว่างก็ให้พิจารณาไปตามนั้น(ค)เมื่อดำเนินการตาม (ก) และ (ข) แล้ว ให้จัดทำบัญชีรายชื่อผู้เหมาะสมที่จะได้รับการพิจารณาเลื่อนตำแหน่งสูงขึ้นเรียงตามลำดับจากผู้ที่เหมาะสมมากที่สุดลงไปถึงน้อยที่สุดสำหรับผู้ไม่เหมาะสมที่จะได้รับการพิจารณาเลื่อนตำแหน่งสูงขึ้นให้ระบุเหตุผลโดยละเอียด ชัดเจน และเป็นรูปธรรมตามแบบที่สำนักงานตำรวจแห่งชาติกำหนดแล้วเสนอไปยังผู้บัญชาการตำรวจแห่งชาติ(๒)ผู้เหมาะสมที่จะเลื่อนตำแหน่งสูงขึ้นระดับผู้บัญชาการให้พิจารณาจากข้าราชการตำรวจระดับรองผู้บัญชาการที่มีคุณสมบัติครบถ้วนและสรรหาให้เหลือเฉพาะผู้เหมาะสมที่จะได้รับการพิจารณาเลื่อนตำแหน่งสูงขึ้นเท่านั้นแล้วจัดทำบัญชีรายชื่อผู้เหมาะสมที่จะได้รับการพิจารณาเลื่อนตำแหน่งสูงขึ้นเรียงตามลำดับจากผู้ที่เหมาะสมมากที่สุดลงไปถึงน้อยที่สุดพร้อมทั้งให้พิจารณาด้วยว่ามีความเหมาะสมเลื่อนตำแหน่งสูงขึ้นในหน่วยหรือหน่วยงานที่มีลักษณะงานแบบใดสำหรับผู้ไม่เหมาะสมที่จะได้รับการพิจารณาเลื่อนตำแหน่งสูงขึ้นให้ระบุเหตุผลโดยละเอียด ชัดเจนและเป็นรูปธรรมตามแบบที่สำนักงานตำรวจแห่งชาติกำหนดแล้วส่งไปยังสำนักงานตำรวจแห่งชาติข้อ๒๕ให้สำนักงานตำรวจแห่งชาติดำเนินการสรรหาข้าราชการตำรวจที่มีคุณสมบัติครบถ้วนจะเลื่อนขึ้นดำรงตำแหน่งผู้บัญชาการโดยพิจารณาในรูปคณะกรรมการประกอบด้วย ผู้บัญชาการตำรวจแห่งชาติ จเรตำรวจแห่งชาติและรองผู้บัญชาการตำรวจแห่งชาติทุกคน เป็นกรรมการให้นำเอารายชื่อเฉพาะที่ปรากฏในบัญชีข้อมูลผู้เหมาะสมเลื่อนตำแหน่งสูงขึ้นตามข้อ๒๓ (๒) และข้อ ๒๔ (๒) เท่านั้น แล้วสรรหาผู้เหมาะสมที่จะได้รับการพิจารณาเลื่อนตำแหน่งสูงขึ้นให้เหลือจำนวนไม่เกินร้อยละห้าสิบแต่ทั้งนี้จะต้องมีจำนวนไม่น้อยกว่าสองเท่าของจำนวนตำแหน่งว่างเว้นแต่กรณีที่มีจำนวนผู้เหมาะสมไม่ถึงสองเท่าของจำนวนตำแหน่งว่างก็ให้พิจารณาไปตามนั้นเมื่อดำเนินการตามวรรคหนึ่งแล้วให้จัดทำบัญชีรายชื่อผู้เหมาะสมที่จะได้รับการพิจารณาเลื่อนตำแหน่งสูงขึ้นเรียงตามลำดับจากผู้ที่เหมาะสมมากที่สุดลงไปถึงน้อยที่สุดสำหรับผู้ที่ไม่เหมาะสมที่จะได้รับการพิจารณาเลื่อนตำแหน่งสูงขึ้นให้ระบุเหตุผลโดยละเอียด ชัดเจน และเป็นรูปธรรมตามแบบที่สำนักงานตำรวจแห่งชาติกำหนดแล้วเสนอไปยังผู้บัญชาการตำรวจแห่งชาติข้อ๒๖การสรรหาผู้เหมาะสมที่จะได้รับการพิจารณาเลื่อนตำแหน่งสูงขึ้นตั้งแต่ระดับสารวัตรถึง ผู้บัญชาการ ตามข้อ ๑๘ ข้อ ๑๙ ข้อ ๒๐ ข้อ ๒๑ ข้อ ๒๒ ข้อ ๒๓ ข้อ ๒๔ และข้อ ๒๕ให้พิจารณาจากความรู้ความสามารถ ผลการปฏิบัติงาน การบริหารงานและการปกครองบังคับบัญชาผลการประเมินการปฏิบัติงาน คุณวุฒิ ความประพฤติ ประวัติการรับราชการ และอาวุโสประกอบกัน ทั้งนี้ให้เป็นไปตามแนวทางที่สำนักงานตำรวจแห่งชาติกำหนดข้อ๒๗การสรรหาผู้เหมาะสมที่จะได้รับการพิจารณาเลื่อนตำแหน่งสูงขึ้นตั้งแต่ระดับสารวัตรถึง ผู้บัญชาการ ตามข้อ ๒๑ ข้อ ๒๒ ข้อ ๒๓ ข้อ ๒๔ และข้อ ๒๕หากผู้เหมาะสมที่จะได้รับการพิจารณาเลื่อนตำแหน่งสูงขึ้นมีจำนวนไม่ถึงห้าคนสำนักงานตำรวจแห่งชาติ หน่วยหรือหน่วยงานจะพิจารณาไปตามนั้นก็ได้ข้อ๒๘การจัดทำบัญชีข้อมูลผู้เหมาะสมที่จะได้รับการพิจารณาเลื่อนตำแหน่งสูงขึ้นของหน่วยงานตามข้อ๒๐ หรือข้อ ๒๒ หากคณะกรรมการมีไม่ถึงสามคนแต่มีผู้ดำรงตำแหน่งระดับเดียวกับหัวหน้าหน่วยงานให้ผู้ที่มีลำดับอาวุโสสูงสุดในขณะนั้นและลำดับอาวุโสถัดลงไปตามลำดับจนครบสามคนร่วมเป็นคณะกรรมการหากไม่มีผู้ดำรงตำแหน่งระดับเดียวกับหัวหน้าหน่วยงานหรือมีแต่รวมกันแล้วยังไม่ถึงสามคนให้ผู้ดำรงตำแหน่งถัดลงไปที่เป็นหัวหน้าหน่วยงานที่มีลำดับอาวุโสสูงสุดในขณะนั้นและลำดับอาวุโสถัดลงไปตามลำดับจนครบสามคนร่วมเป็นคณะกรรมการการจัดทำบัญชีข้อมูลผู้เหมาะสมที่จะได้รับการพิจารณาเลื่อนตำแหน่งสูงขึ้นของหน่วยงานตามข้อ๑๙ หรือข้อ ๒๑ หากคณะกรรมการมีไม่ถึงสามคนแต่มีผู้ดำรงตำแหน่งระดับเดียวกับหัวหน้าหน่วยงานให้ผู้ที่มีลำดับอาวุโสสูงสุดในขณะนั้นและลำดับอาวุโสถัดลงไปตามลำดับจนครบสามคนร่วมเป็นคณะกรรมการหากไม่มีผู้ดำรงตำแหน่งระดับเดียวกับหัวหน้าหน่วยงานหรือมีแต่รวมกันแล้วยังไม่ถึงสามคนให้ผู้ดำรงตำแหน่งถัดลงไปที่มีลำดับอาวุโสสูงสุดในขณะนั้นและลำดับอาวุโสถัดลงไปตามลำดับจนครบสามคนร่วมเป็นคณะกรรมการการจัดทำบัญชีข้อมูลผู้เหมาะสมเลื่อนตำแหน่งสูงขึ้นในรูปคณะกรรมการตามข้อ๒๓ หากหน่วยหรือหน่วยงานใดมีคณะกรรมการไม่ถึงสามคน ให้ดำเนินการดังนี้(๑)หน่วยหรือหน่วยงานที่มีตำแหน่งรองหัวหน้าหน่วยหรือหน่วยงานไม่ถึงสามตำแหน่งและมีผู้ดำรงตำแหน่งระดับเดียวกับรองหัวหน้าหน่วยหรือหน่วยงานให้ผู้ที่มีลำดับอาวุโสสูงสุดในขณะนั้นและลำดับอาวุโสถัดลงไปตามลำดับจนครบสามคนร่วมเป็นคณะกรรมการหากไม่มีผู้ดำรงตำแหน่งระดับเดียวกับรองหัวหน้าหน่วยหรือหน่วยงานหรือมีแต่รวมกันแล้วยังไม่ถึงสามคนให้ผู้ดำรงตำแหน่งถัดลงไปที่เป็นหัวหน้าหน่วยงานทุกคนร่วมเป็นคณะกรรมการ(๒)หน่วยหรือหน่วยงานที่มีตำแหน่งรองหัวหน้าหน่วยหรือหน่วยงานตั้งแต่สามตำแหน่งขึ้นไปและมีผู้ดำรงตำแหน่งระดับเดียวกับรองหัวหน้าหน่วยหรือหน่วยงานให้ผู้ที่มีลำดับอาวุโสสูงสุดในขณะนั้นและลำดับอาวุโสถัดลงไปตามลำดับจนครบสามคนร่วมเป็นคณะกรรมการหากไม่มีผู้ดำรงตำแหน่งระดับเดียวกับรองหัวหน้าหน่วยหรือหน่วยงานหรือมีแต่รวมกันแล้วยังไม่ถึงสามคน ให้ผู้ดำรงตำแหน่งถัดลงไปที่เป็นหัวหน้าหน่วยงานที่มีลำดับอาวุโสสูงสุดในขณะนั้นและลำดับอาวุโสถัดลงไปตามลำดับจนครบสามคนร่วมเป็นคณะกรรมการข้อ๒๙ให้ผู้บัญชาการตำรวจแห่งชาติกำหนดห้วงระยะเวลาดำเนินการจัดทำบัญชีข้อมูลผู้เหมาะสมที่จะได้รับการเลื่อนตำแหน่งสูงขึ้นในแต่ละระดับตำแหน่งบทที่ ๒การจัดทำบัญชีข้อมูลการแต่งตั้งสับเปลี่ยนหมุนเวียนในตำแหน่งเท่าเดิม ข้อ๓๐หน่วยงานที่มีระดับรองผู้บังคับการเป็นหัวหน้า ให้พิจารณาในรูปคณะกรรมการประกอบด้วยหัวหน้าหน่วยงานและข้าราชการตำรวจระดับผู้กำกับการทุกคน (ยกเว้นผู้ที่ดำรงตำแหน่งควบปรับระดับเพิ่ม-ลดได้ในตัวเอง)ร่วมกันจัดทำบัญชีข้อมูลการแต่งตั้งสับเปลี่ยนหมุนเวียนข้าราชการตำรวจระดับสารวัตรถึงรองผู้กำกับการภายในหน่วยงานหรือจากหน่วยงานในสังกัดไปดำรงตำแหน่งในหน่วยหรือหน่วยงานอื่นและข้าราชการตำรวจจากหน่วยหรือหน่วยงานอื่นมาดำรงตำแหน่งในหน่วยงานในสังกัดแล้วเสนอไปยังผู้มีอำนาจเพื่อเป็นข้อมูลประกอบการพิจารณากรณีคณะกรรมการตามวรรคหนึ่งมีไม่ถึงสามคนให้นำความตามข้อ ๒๘ วรรคสอง มาใช้บังคับโดยอนุโลมการจัดทำบัญชีข้อมูลการแต่งตั้งสับเปลี่ยนหมุนเวียนข้าราชการตำรวจระดับผู้กำกับการให้หัวหน้าหน่วยงานเป็นผู้ดำเนินการจัดทำบัญชีข้อมูลแล้วเสนอไปยังผู้มีอำนาจเพื่อเป็นข้อมูลประกอบการพิจารณาข้อ๓๑หน่วยงานที่มีระดับผู้บังคับการเป็นหัวหน้า ให้พิจารณาในรูปคณะกรรมการประกอบด้วยหัวหน้าและรองหัวหน้าหน่วยงานทุกคน ร่วมกันจัดทำบัญชีข้อมูลการแต่งตั้งสับเปลี่ยนหมุนเวียนข้าราชการตำรวจระดับสารวัตรถึงผู้กำกับการจากหน่วยงานในสังกัดไปดำรงตำแหน่งในหน่วยหรือหน่วยงานอื่นและข้าราชการตำรวจจากหน่วยหรือหน่วยงานอื่นมาดำรงตำแหน่งในหน่วยงานในสังกัดแล้วเสนอไปยังผู้มีอำนาจเพื่อเป็นข้อมูลประกอบการพิจารณากรณีคณะกรรมการตามวรรคหนึ่งมีไม่ถึงสามคนให้นำความตามข้อ ๒๘ วรรคหนึ่ง มาใช้บังคับโดยอนุโลมการจัดทำบัญชีข้อมูลการแต่งตั้งสับเปลี่ยนหมุนเวียนข้าราชการตำรวจระดับรองผู้บังคับการให้หัวหน้าหน่วยงานเป็นผู้ดำเนินการจัดทำบัญชีข้อมูลแล้วเสนอไปยังผู้มีอำนาจเพื่อเป็นข้อมูลประกอบการพิจารณาบทที่ ๓วิธีการคัดเลือกหรือแต่งตั้งของผู้มีอำนาจ ข้อ๓๒ เมื่อได้ดำเนินการตามลักษณะที่ ๓บทที่ ๑ และบทที่ ๒ แล้วให้ผู้มีอำนาจจัดทำบัญชีคัดเลือกหรือบัญชีแต่งตั้งข้าราชการตำรวจ แล้วแต่กรณีทั้งการสับเปลี่ยนหมุนเวียนในตำแหน่งเท่าเดิมและการเลื่อนดำรงตำแหน่งสูงขึ้นเสนอคณะกรรมการคัดเลือกเพื่อดำเนินการตามมาตรา ๕๗ แห่งพระราชบัญญัติตำรวจแห่งชาติพ.ศ. ๒๕๔๗ ดังนี้(๑)การสับเปลี่ยนหมุนเวียนในตำแหน่งเท่าเดิมให้นำข้อมูลตามลักษณะที่ ๓ บทที่ ๒มาใช้ประกอบการพิจารณา(๒)การเลื่อนดำรงตำแหน่งสูงขึ้น ให้พิจารณาคัดเลือกหรือแต่งตั้งได้เฉพาะผู้ที่มีรายชื่อตามที่ปรากฏอยู่ในบัญชีข้อมูลผู้เหมาะสมที่จะได้รับการพิจารณาเลื่อนตำแหน่งสูงขึ้นที่หน่วยและหน่วยงานได้เสนอไว้ตามลักษณะที่๓ บทที่ ๑ เท่านั้น ยกเว้นการแต่งตั้งให้ดำรงตำแหน่งนายเวร ผู้ช่วยนายเวรหรือนายตำรวจราชสำนักประจำ ทั้งนี้ให้ถือว่าผู้ที่มีรายชื่อในบัญชีข้อมูลผู้เหมาะสมที่จะได้รับการพิจารณาเลื่อนตำแหน่งสูงขึ้นเป็นผู้มีสิทธิได้รับการคัดเลือกหรือแต่งตั้งเลื่อนตำแหน่งสูงขึ้นทุกรายข้อ๓๓การคัดเลือกหรือแต่งตั้งข้าราชการตำรวจเลื่อนตำแหน่งสูงขึ้นในแต่ละระดับตำแหน่งให้พิจารณาดังนี้(๑)ข้าราชการตำรวจที่จะแต่งตั้งให้ดำรงตำแหน่งตั้งแต่ผู้ช่วยผู้บัญชาการตำรวจแห่งชาติขึ้นไปให้พิจารณาเรียงตามลำดับอาวุโส(๒)ข้าราชการตำรวจที่จะแต่งตั้งให้ดำรงตำแหน่งตั้งแต่สารวัตรขึ้นไปถึงผู้บัญชาการให้พิจารณาเรียงตามลำดับอาวุโสจำนวนไม่น้อยกว่าร้อยละยี่สิบห้าของจำนวนตำแหน่งว่างในแต่ละระดับตำแหน่ง(๓)ตำแหน่งว่างที่เหลือจากการพิจารณาตาม (๒)ให้พิจารณาเรียงตามลำดับความเหมาะสมจากผู้มีความเหมาะสมมากที่สุดโดยเปรียบเทียบกับตำแหน่งที่จะคัดเลือกหรือแต่งตั้งว่ามีความเหมาะสมกับตำแหน่งใดไปตามลำดับจนครบตามจำนวนตำแหน่งว่างของหน่วยที่มีอยู่ในขณะนั้นการคัดเลือกหรือแต่งตั้งให้ดำรงตำแหน่งตั้งแต่ระดับสารวัตรขึ้นไปถึงผู้บัญชาการ หากมีตำแหน่งว่างเพียงตำแหน่งเดียวให้ถือว่าผู้เหมาะสมที่จะได้รับการพิจารณาเลื่อนตำแหน่งสูงขึ้นทุกรายเป็นผู้มีสิทธิได้รับการพิจารณาโดยเท่าเทียมกันโดยให้นำอาวุโสมาประกอบการพิจารณาด้วยการคัดเลือกหรือแต่งตั้งผู้เหมาะสมที่จะได้รับการพิจารณาเลื่อนตำแหน่งสูงขึ้นที่เพิ่งมีคุณสมบัติครบถ้วนในปีแรกให้เลื่อนตำแหน่งสูงขึ้นผู้นั้นต้องเป็นผู้มีความรู้ความสามารถและมีผลการปฏิบัติงานดีเด่นเป็นที่ประจักษ์ตลอดระยะเวลาการดำรงตำแหน่งโดยมีผลการปฏิบัติงานเป็นรูปธรรมเป็นที่ยอมรับว่าเป็นประโยชน์ต่อสำนักงานตำรวจแห่งชาติอย่างยิ่งและมีประสิทธิภาพดีกว่าข้าราชการตำรวจที่มีคุณสมบัติครบถ้วนทั่วไปรายอื่นอย่างชัดเจนซึ่งผู้มีอำนาจและคณะกรรมการคัดเลือกต้องสามารถอธิบายข้อเท็จจริงและเปิดเผยต่อบุคคลทั่วไปได้ข้อ๓๔การแต่งตั้งในวาระประจำปีเดียวกันสำหรับตำแหน่งระดับใดไม่ว่าคำสั่งจะมีผลเมื่อใดให้ถือว่าผู้ได้รับการแต่งตั้งให้ดำรงตำแหน่งนั้นมีอาวุโสในกลุ่มเดียวกันและมีสิทธิได้รับการพิจารณาคัดเลือกแต่งตั้งหรือแต่งตั้งเลื่อนตำแหน่งสูงขึ้นเท่าเทียมกันหากเป็นการแต่งตั้งนอกวาระประจำปีให้นับเวลาตั้งแต่วันที่คำสั่งแต่งตั้งมีผลใช้บังคับข้อ๓๕ การแต่งตั้งนายเวรและหรือผู้ช่วยนายเวรของผู้บังคับบัญชาระดับผู้ช่วยผู้บัญชาการตำรวจแห่งชาติขึ้นไปและผู้บัญชาการประจำสำนักงานผู้บัญชาการตำรวจแห่งชาติ ไปดำรงตำแหน่งอื่นอันเนื่องมาจากกรณีผู้บังคับบัญชาได้เปลี่ยนแปลงสถานภาพให้ผู้บัญชาการตำรวจแห่งชาติมีอำนาจพิจารณาจัดสรรตำแหน่งในหน่วยต่าง ๆได้ตามความเหมาะสมเพื่อใช้รองรับการแต่งตั้งโดยให้พิจารณาจัดสรรไปดำรงตำแหน่งในหน่วยที่ข้าราชการตำรวจผู้นั้นสังกัดอยู่ก่อนที่จะได้รับการแต่งตั้งเป็นนายเวรและหรือผู้ช่วยนายเวร เป็นลำดับแรกแล้วให้หน่วยที่เกี่ยวข้องดำเนินการแต่งตั้งไปดำรงตำแหน่งในสังกัดตามขั้นตอนของกฎหมายต่อไปลักษณะที่ ๔การทำความตกลงและการให้ความเห็นชอบ ข้อ๓๖ การทำความตกลงในการคัดเลือกหรือแต่งตั้งให้เป็นการตกลงกันจนเป็นที่ยุติระหว่างหน่วยต้นสังกัดกับหน่วยที่ประสงค์จะคัดเลือกหรือแต่งตั้งข้าราชการตำรวจเพื่อให้ดำรงตำแหน่งจากหน่วยหนึ่งไปยังอีกหน่วยหนึ่งเท่านั้นโดยทำเป็นลายลักษณ์อักษร และให้กระทำเท่าที่จำเป็นเพื่อประโยชน์แก่ทางราชการอย่างยิ่งข้อ๓๗การแต่งตั้งข้าราชการตำรวจให้ดำรงตำแหน่งหรือให้พ้นจากตำแหน่งในหน่วยงานระดับกองบังคับการให้ผู้บังคับการที่เกี่ยวข้องมีส่วนร่วมในการให้ความเห็นชอบโดยให้ทำเป็นลายลักษณ์อักษร และหากไม่เป็นที่ยุติ ให้ผู้บัญชาการตำรวจแห่งชาติเป็นผู้ชี้ขาดลักษณะที่ ๕บทเฉพาะกาล ข้อ๓๘ในระหว่างที่ยังมิได้มีการออกระเบียบ ก.ตร.ว่าด้วยการกำหนดลำดับอาวุโสของข้าราชการตำรวจในการรักษาราชการแทน ให้นำข้อกำหนดก.ตร.ว่าด้วยการกำหนดลำดับอาวุโสของข้าราชการตำรวจในการรักษาราชการแทนซึ่งใช้อยู่เดิมมาใช้บังคับโดยอนุโลมให้ไว้ ณ วันที่ ๑ธันวาคม พ.ศ. ๒๕๔๙พลตำรวจเอกโกวิท วัฒนะผู้บัญชาการตำรวจแห่งชาติประธานกรรมการข้าราชการตำรวจประกาศสำนักงานศาลปกครองเรื่อง ศาลปกครองพิพากษาถึงที่สุดให้เพิกถอนกฎ[๔]ปณตภร/ผู้จัดทำ๙ สิงหาคม ๒๕๕๖[๑] ราชกิจจานุเบกษา เล่ม ๑๒๓/ตอนที่ ๑๒๒ ก/หน้า ๑๑/๒๖ ธันวาคม ๒๕๔๙[๒] ข้อ ๑๑ วรรคหนึ่ง ข้อความตามตารางในส่วนของระยะเวลาการดำรงตำแหน่งรวมตั้งแต่ระดับรองสารวัตรสำหรับการคัดเลือกหรือแต่งตั้งข้าราชการตำรวจตำแหน่งรองผู้บัญชาการ เลื่อนเป็น ผู้บัญชาการยกเลิกโดยคำพิพากษาศาลปกครองสูงสุด ที่ อ.๔๗๙/๒๕๕๖[๓] ข้อ ๑๑ วรรคสอง เพิกถอนโดยคำพิพากษาศาลปกครองสูงสุด ที่ อ.๔๗๙/๒๕๕๖[๔] ราชกิจจานุเบกษา เล่ม ๑๓๐/ตอนที่ ๖๕ ก/หน้า ๓๕/๒๔ กรกฎาคม ๒๕๕๖